**პედაგოგიური პრაქტიკის კვლევა**

**თემა: ,, მოტივაციის ამაღლების სტრატეგიების გამოყენება მოსწავლეთა სასწავლო შედეგების გაუმჯობესებისათვის“**

ავტორი: სსიპ ბათუმის N 2 საჯარო სკოლის სამოქალაქო განათლების მასწავლებელი მირანდა გორგოშიძე

 ბათუმი, 2017-2018 სასწავლო წელი

  **სარჩევი**

შესავალი----------------------3

**თავი I. პრობლემა და საკვლევი საკითხი** --------------------------------------------------- 4

1.1მოკლე ინფორმაცია სკოლის შესახებ -----------------------------------------------------4

1.2 პრობლემის იდენტიფიკაცია და ანალიზი ----------------------------------------------5

1.3 პრობლემის გამომწვევი სავარაუდო მიზეზები-----------------------------------------7

 1.4. კვლევის მიზანი -------------------------------------------------------------------------8

1.5 კვლევის ამოცანა----------------------------------------------------------------------------9

1.6 კვლევის ვადები ---------------------------------------------------------------------------10

1.7 ლიტერატურის მიმოხილვა--------------------------------------------------------------11

**თავი II . პრაქტიკული კვლევის არსი** ------------------------------------------------------14

**თავი III. კვლევის გამოყენებული მეთოდები** --------------------------------------------16

3.1კვლევის სამიზნე ჯგუფი ----------------------------------------------------------------16

3.2 დაკვირვება--------------------------------------------------------------------------------16

3.3 ფოკუსირებული დაკვირვება----------------------------------------------------------17

3.4 ინტერვიუ--------------------------------------------------------------------------------18

3.5 ფოკუსჯგუფი-----------------------------------------------------------------------------19

* 1. ანკეტირება--------------------------------------------------------------------------------20

**თავი IV. კვლევის შედეგები** -------------------------------------- --------------------------23

4.1 დაკვირვების ანალიზი -------------------------------------------------------------------23

4.2 ფოკუსირებული დაკვირვების ანალიზი-----------------------------------------------25

4.3 ინტერვიუსა და ფოკუსჯგუფის შედეგების ანალიზი------------------------------26

4.3 ანკეტირების ანალიზი--------------------------------------------------------------------27

**თავი V კვლევის მიგნებები და შესაბამისი ინტერვენციები-----------------------------**29

5.1 გამოკვეთილი პრობლემები--------------------------------------------------------------29

5.2. ინტერვენცია სწავლისადმი შინაგანი მოტივაციის

 ამაღლებისათვის----------------------------------------------------------------------------30

 5.3 ინტერვენცია მოსწავლეთა კლასგარეშე აქტივობებში , პროექტებსა და ღონისძიებებში ჩართვისთვის -----------------------------------------------------------------------------------32

5.4 ინტერვენცია განმავითარებელი შეფასების რუბრიკების შემუშავებისთვის სამოქალაქო განათლებაში-----------------------------------------------------------------------------------33

დასკვნა/რეფლექსია-----------------------------------------------------------------------------34

გამოყენებული ლიტერატურა-----------------------------------------------------------------36

 შესავალი

„ცუდი პედაგოგი ღაღადებს ჭეშმარიტებაზე, კარგ მასწავლებელს კი მოსწავლეები მიჰყავს ჭეშმარიტებამდე,“ (პესტალოცი)

 თანამედროვე ეპოქა მასწავლებელს მეტად საპასუხისმგებლო გამოწვევის წინაშე აყენებს. მან მოსწავლეში უნდა შეძლოს არამარტო აკადემიური ცოდნის , არამედ უნარებისა და დამოკიდებულებების განვითარება. სწავლა მრავალწლიანი , პერმანენტული პროცესია და მოზარდისგან საკმაოდ დიდ სიბეჯითესა და ძალისხმევას მოითხოვს .

 იმისათვის , რომ მოსწავლემ შეძლოს ესგ-თი გათვალისწინებული საგნობრივ სტანდარტებზე გასვლა , იგი სისტემატიურად უნდა მუშაობდეს და ვითარდებოდეს. ჩემი პედაგოგიური გამოცდილება თვალსაჩინოს ხდის ტენდენციას იმის შესახებ, რომ დაწყებით საფეხურზე მოსწავლის მიერ სწავლისადმი გამოვლენილი ინტერესი და მოტივაცია იკლებს საბაზო და საშუალო საფეხურზე. ეს უპირობოდ აისახება მათ აკადემიურ მიღწევებზე.

 ეროვნული სასწავლო გეგმის მიხედვით, საგანი-სამოქალაქო განათლება საბაზო -საშუალო საფეხურზე ისწავლება. ამიტომ , მნიშვნელოვანია მასწავლებელმა სწავლების პროცესში სწორად დაინახოს მოსწავლეთა მოტივაციის ხარისხის დინამიკა და დროულად განახორციელოს შესაბამისი ინტერვენციები. კვლევაში განხილულია საბაზო- საშუალო საფეხურზე მოსწავლეთა მამოტივირებელი

ფაქტორები და მათი შესუსტების მიზეზები და მოტივაციის გაუმჯობესების სტრატეგიები. აგრეთვე, დასახულია ამ პრობლემების პრევენციისა და დაძლევის გზები.

 3

**თავი I . პრობლემა და საკვლევი საკითხი**

* 1. მოკლე ინფორმაცია სკოლის შესახებ

სსიპ ბათუმი N 2 საჯარო სკოლა 1900 წლიდან ფუნქციონირებს . დღეს სკოლა 1975 მოსწავლეს ემსახურება. სკოლაში მოღვაწეობს 102 მასწავლებელი, მათ შორის ერთი წამყვანი, 36 უფროსი, ასევე ტრენერ-მასწავლებლები, ღირსების ორდენოსანი და წარმატებული მასწავლებლები .

 სკოლას საკმაოდ მაღალი აკადემიური შედეგები აქვს, როგორც მიმდინარე , ასევე რეგიონულ და ეროვნულ ოლიმპიადებში. სკოლა საუკუნოვანი ტრადიციების მქონე მომავლის სკოლაა და ღია საზოგადოების მოდელს წარმოადგენს. იგი ხელმძღვანელობს დემოკრატიული პრინციპებით და ისწრაფვის ინოვაციების დანერგვისაკენ. სკოლა ახორციელებს საგანმანთლებლო პროექტებსა და პროგრამებს, მათ შორის გაცვლით პროგრამებს უცხოეთის ქვეყნებთან.

 სკოლა ორიენტირებულია თვითგანვითარებაზე, არ კმაყოფილდება მიღწეულით და ცდილობს კიდევ უფრო აამაღლოს სწავლების ხარისხი და შედეგები.

 4

1.2 პრობლემის იდენტიფიკაცია და ანალიზი

 ერთის მხრივ სკოლის ზოგად აკადემიურ შედეგებზე და მეორეს მხრივ საკუთარ პედაგოგიურ პრაქტიკაზე დაკვირვებამ ცხადყო, რომ მოსწავლეთა მოლოდინებისა და სასწავლო შედეგების პირველ კონფლიქტს და შესაბამისად მოტივაციის შესუსტებას ადგილი აქვს ჯერ კიდევ მე-5 , მე-6 კლასებში . განმსაზღვრელი შეფასების ამოქმედება და საგნობრივ სწავლებაზე გადასვლა ბავშვების უმრავლესობაზე არც ისე პოზიტიურად მოქმედებს . როგორც ცნობილია , ეს ასაკობრივ ჯგუფი მაღალი თვითშეფასებით ხასიათდება. მიღებული შეფასებები , თუ იგი მაქსიმალური არა არის, ხშირად იწვევს მათში სწავლის პროცესისადმი პესიმისტურ განწყობას და ინტერესის შესუსტებას იწვევს, ნელ-ნელა ხდება მათი მოტივაციის შემცირება. მასწავლებელს დიდი ძალისხმევა მართებს იმისათვის, რომ მოსწავლეებში განავითაროს რეალისტური თვითშეფასება, მოსწავლეებს შეუნარჩუნონ მოტივაცია და ინტერესი. საბედნიეროდ, ამ ეტაპზე მოსწავლეთა მიღწევებს თვალყურს ადევნებს მშობელი, რომელიც ასევე აქტიურია და ბავშვს მოდუნების საშუალებას არ აძლევს. მოსწავლეებში ადექვატური თვითშეფასების უნარების განვითარებაში, რა თქმა უნდა, დამრიგებლებისა და საგნის პედაგოგების როლიც ძალზედ დიდია.

 მოტივაციის შესუსტების მეორე ფაზა საბაზო საფეხურზე შეინიშნება . სწორეს ამ პერიოდიდან ჩივის მშობელი, რომ ბავშვი ნაკლებად მეცადინეობს, დიდ დროს ხარჯავს ფუჭად და ასევე, პედაგოგებიც აღნიშნავენ, რომ განსაკუთრებით საბაზო საფეხურის მოსწავლეებში დიდი ძალისხმევა სჭირდებათ მოტივაციის გამოსაწვევად და შესანარჩუნებლად .

 მართლაც , თუ კი დაწყებით საფეხურზე , კლასებში წარჩინებული ( 10-9 ქულა)

 5

მოსწავლეების რაოდენობა შედგენს 45-60 %, საბაზო, საშუალო საფეხურზე ეს

მაჩვენებელი მცირდება საშუალოდ 6-დან 25 %-მდე.

 ეს მოვლენა მთელი რიგი მიზეზებითაა გამოწვეული . წინამდებარე კვლევაში გაანალიზებულია მიზეზთა კომპლექსი, რამაც შესაძლოა მოსწავლეებში სწავლისადმი ინტერესის შესუსტება გამოიწვიოს . ასევე, მოკვლეულია აქტივობები და სტრატეგიები, რომელთა გამოყენებამ შეიძლება მნიშვნელოვნად გაზარდოს მოტივაციის ხარისხი.

 კვლევის საგანია პირველ რიგში დადგინოს რა ტიპის მოტივატორები შეუწყობს ხელს საგნის- სამოქალაქო განათლება სწავლებისას მოტივაციის ამაღლებას .

 საგნის სპეციფიკიდან გამომდინარე, მოსწავლეები დასაწყისში საკმაო ინტერესს ავლენენ საგნის- სამოქალაქო განათლების მიმართ , მაღალია ჩართულობის , მოსწავლეების 100% ინტერესით იღებს სტარტს , მაგრამ თანდათან ,, მარათონს „

 6

აკლდება მონაწილეების გარკვეული რაოდენობა. მოსწავლეთა ნაწილი თვლის , რომ მხოლოდ მოსმენით და საკლასო აქტივობებში მონაწილეობითაც გავა ფონს.

 ამ მხრივ, საინტერესოა რამდენად განაპირობებს მოტივაციის შესუსტება ბიოლოგიური ფაქტორები( გარდატეხის ასაკის სინდრომი) და რამდენად შეიძლება მისი დაძლევა სხვადასხვა მოტივატორების გამოყენებით.

 ასევე კოლეგებთან გაწეულმა კონსულტაციებმაც ცხადყო, რომ ზოგადად საბაზო საფეხურის მოსწავლეთა მნიშვნელოვან ნაწილში შეიმჩნევა მოტივაციის კლების სინდრომი, რაც ყურადსაღები და პრობლემურია, რადგან ის პირდაპირ აისახება აკადემიურ შედეგებზეც. ამდენად , ვფიქრობ წინამდებარე კვლევის შედეგები საგულისხმო იქნება და პრობლემის მოგვარებაში დაეხმარება სხვა კოლეგებსაც.

 ასეთ დროს, საჭიროა დადგინდეს მოსწავლეთა მოტივაციის შესუსტების გამომწვევი ყველა ფაქტორი და დროულად მოხდეს მათზე რეაგირება.

 1.3 პრობლემის გამომწვევი სავარაუდო მიზეზები

ინტერვენციის დაგეგმვამდე საჭირო იყო ჩამოგვეყალიბებინა პრობლემის

გამომწვევი სავარაუდო მიზეზები. კვლევის კომისიასთან მსჯელობის შედეგად და

პედაგოგთა გამოკითხვის საფუძველზე გამოიკვეთა რამდენიმე ფაქტორი

ზოგადად, მოტივაციის შესუსტების გამომწვევ მიზეზებად აღიარებულია შემდეგი ფაქტორები:

* დაგვიანებული და არაეფექტური უკუკავშირი;
* შეფასების არაობიექტურობა;
* ერთფეროვანი საგაკვეთილო პროცესი;
* გარდატეხის ასაკის სინდრომი;

 7

პრობლლემის გამომწვევი მიზეზების გაანალიზება , მათი შემდგომი გადაწყვეტისათვის პრინციპულად მნიშვნელოვანია. ამიტომაც, კვლევის დროს სკურპულოზურად იქნა შესწავლილი ყველა მიზეზი.

 მშობლებთან და მოსწავლეებთან გამართული საუბრებისა და გამოკითხვების შედეგად გამოვლინდა ის სავარაუდო მიზეზები, რომლებიც მოსწავლეების გარკვეულ ნაწილში იწვევს მოტივაციის ხარისხის დადაბლებას.

 ჩატარებული იქნა ასევე არსებულ მიზეზთა წინააღმდეგ გამოსაყენებელი საკუთარი შესაძლებლობების კვლევა ( SWOT ანალიზი), რომელის საფუძველზე გამოიკვეთა მიზეზთა ის სპექტრი, რომელთა გამკლავებაც საკუთარი შესაძლებლობებით მისაღწევი იქნებოდა .

 1.4. კვლევის მიზანი

 ეროვნული სასწავლო გეგმა ორიენტირებულია მოსწავლეთა სასწავლო შედეგების უზრუნველყოფაზე. თითოეული მასწავლებელი ვალდებულია განახორციელოს მოსწავლეზე ორიენტირებული სასწავლო პროცესი. ამ ხანგძლივ პროცესში მნიშვნელოვანია შენარჩუნებულ იქნას მოსწავლეთა მოტივაცია.

 მოტივაციის საკითხი მეტად აქტუალური და განმსაზღვრელი არამხოლოდ განათლების სისტემის , არამედ ზოგადად ყველა სფეროში წარმატების მიღწევისათვის. წინამდებარე კვლევის მიზანია გამოავლინოს მოსწავლეთა მოტივაციის ხარისხის შესუსტების მიზეზები და გამოძებნოს მისი გაუმჯობესების ყველა შესაძლო სტრატეგია, აქტივობა თუ რესურსი.

 8

 1.5 კვლევის ამოცანა

კვლევის ამოცანაა პასუხი გასცეს ისეთ შეკითხვებს , როგორიცაა

მოტივაციის შემცირების მიმართულებით

1. რა განაპირობებს მოსწავლეთა მოტივაციის შესუსტება ზოგადად საბაზო-საშუალო საფეხურის მოსწავლეებში?
2. რას თვლიან მოტივაციის შესუსტების მიზეზად მშობლები?
3. რა მიზეზებს ასახელებენ ამ მიმართულებით მოსწავლეები?
4. რა დროის განმავლობაში არიან ჩართულები გაკვეთილის განმავლობაში?
5. სასწავლო წლის განმავლობაში რამდენად სტაბილურია მათი მოტივაცია?

მოტივაციის ხარისხის გაუმჯობესების მიმართულებით

1. როგორი ტიპის გაკვეთილებზე არიან მოსწავლეები აქტიურად ჩართულები?
2. კონკრეტულად რა აქტივობები და მეთოდები მოსწონთ?
3. გაკვეთილის რომელი ეტაპი (ფაზა) იწვევს მათში ინტერესს და რატომ?
4. რამდენად აცნობიერებენ მოტივაციის როლს წარმატების მიღწევის საკითში?

 9

 1.6 კვლევის ვადები

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| აქტივობა | ოქტომბერი | ნოემბერი | დეკემბერი | იანვარი | თებერვალი | მარტი | აპრილი  | მაისი |
| საკვლევი საკითხის განსაზღვრა  |  |  |  |  |  |  |  |  |
| კვლევის გეგმის შემუშავება |  |  |  |  |  |  |  |  |
| ლიტერატურაზე მუშაობა |  |  |  |  |  |  |  |  |
| დაკვირვების დღიურებისა და ჩანაწერების წარმოება  |  |  |  |  |  |  |  |  |
| აღწერითი და ფოკუსირებული დაკვირვების წარმართვა |  |  |  |  |  |  |  |  |
| კითხვებისა და კითხვარების შემუშავება  |  |  |  |  |  |  |  |  |
| ინტერვიუს ჩატარება |  |  |  |  |  |  |  |  |
| ფოკუსჯგუფის ჩატარება |  |  |  |  |  |  |  |  |
| ანკეტირება  |  |  |  |  |  |  |  |  |
| შედეგების ანალიზი |  |  |  |  |  |  |  |  |
| ინტერვენციების განხორციელება |  |  |  |  |  |  |  |  |
| ინტერვენციის შედეგების ანალიზი |  |  |  |  |  |  |  |  |
| კვლევის შედეგების გაზიარება |  |  |  |  |  |  |  |  |

1.7 ლიტერატურის მიმოხილვა

 როგორც ცნობილია, მოტივაცია ინდივიდის წარმატების განმსაზღვრელია არამხოლოდ სწავლაში , არამედ საქმიანობის ყველა სფეროში. იგი არაერთი ფსიქოლოგისა და პედაგოგის ინტერესისა და კვლევის თემაა. შესაბამისად , დღეს ცნობილი და გავრცელებულია მოტივაციის სხვადასხვა თეორიები.

 განასხვავებენ ოთხ განსხვავებულ მოდგომას მოტივაციისადმი:

1. **ბიჰევიორისტული** მიდგომა ( **სკინერი**) , რომელიც მოტივაციის ასამაღლებლად შესაბამისი სტიმულების გამოყენებას აღიარებს . შესაბამისად, იგულისხმება, რომ მოტივაციის ხარისხი ჯილდოს ან დასჯის მოლოდინითაა განპირობებული. ბიჰევიორიზმის მიმდევრები ხედავენ და აღიარებენ მოტივაციის გამომწვევ გარეგან ფაქტორებს.
2. მოტივაციისადმი **ჰუმანისტური** მიდგომით გამოირჩევა მეოცე საუკუნის **ფსიქოლოგი კარლ როჯერსი.** იგი თვლის , რომ მოტივაციის საუკეთესო განმაპირობებელია ინდივიდის თვითაქტუალიზაციის მოთხოვნილება. სხვაგვარად თუ ვიტყვით, პიროვნების ინტერესსა და მოტივაციას შინაგანი ფაქტორები განსაზღვრავენ და ეს არის წარმატების , თვითრეალიზებისა და თვითაქტუალიზაციის სურვილი.

 11

აქვე განიხილება **აბრაამ მასლოუს** მოტივაციის თეორიაც, რომლის მიხედვითაც ადამიანებს გააჩნიათ მოთხოვნილებათა იერარქია– დაბალიდან (მაგ. უსაფრთხოება) მაღალი რანგის მოთხოვნილებებამდე (თვითაქტუალიზაცია). თვითაქტუალიზაცია მასლოუს მიერ შემოტანილი ტერმინია, რითაც იგი პიროვნების სრულ თვითრეალიზაციას, მისი პოტენციალის სრულ რეალიზებას აღნიშნავდა. სანამ მოთხოვნილებათა შემდეგ საფეხურზე გადავიდოდეთ, უნდა დაკმაყოფილდეს უფრო დაბალი რანგის მოთხოვნილებები.

 მასლოუს თეორია მასწავლებელს საშუალებას აძლევს მთლიანობაში აღვიქვათ მოსწავლე,. რომლის ფიზიკური, ემოციური და ინტელექტუალური მოთხოვნილებები ურთიერთქმედებაშია.

1. მოტივაციისადმი  **კოგნიტური** მიდგომა თვლის , რომ ადამიანი ცნობისმოყვარე, მაძიებელი არსებაა, ამდენად ეს მიდგომაც მოტივაციის შინაგან ფაქტორებს აღიარებს.
2. მოტივაციის **სოციოკულტურული** კონცეფციის მიხედვით ადამიანი ჯგუფის წევრია და ჯგუფის შიგნით ცდილობს საკუთარი იდენტობის განმტკიცებას. ამდენად მოსწავლე , რომელიც იმყოფება ისეთ საკლასო სივრცეში, სადაც სწავლა ღირებულებაა თავადაც მოტივირებულია .

 (http://mastsavlebeli.ge/?p=1572)

სასწავლო შედეგების მისაღწევად დიდი მნიშვნელობა მასწავლებელმა გაიაზროს და სასწავლო პროცესში გაითვალისწინოს ეს თეორიები , მაგრამ ,,სანამ თითოეული მოსწავლისა და თითოეული კლასისათვის არ შესრულდება სამი საბაზისო პირობა, არც ერთი მამოტივირებელი სტრატეგია არ იქნება წარმატებული. პირველი: კლასში არ უნდა იყოს ხელის შემშლელი ფაქტორები. მეორე: მასწავლებელი უნდა იყოს მომთმენი და გულშემატკივარი პიროვნება, რომელიც მოსწავლეებს შეცდომებისთვის არ სჯის. ყოველი მოსწავლე შეცდომას უნდა განიხილავდეს, როგორც სწავლისა და

 12

განვითარების შესაძლებლობას. მესამე: დავალება გამომწვევი უნდა იყოს, მაგრამ

ადეკვატური. თუ სამუშაო მეტისმეტად მარტივია ან მეტისმეტად რთული, მოსწავლეებს მცირე მოტივაცია ექნებათ, ისინი ფოკუსირებას მოახდენენ დავალების დასრულებაზე და არა მასალის ჩაწვდომაზე.“ (ც.ბერძენიშვილი,<http://mastsavlebeli.ge/?p=1528>, 2015 წ. ).

 საინტერესო კონცეფციას გვთავაზობს განათლების ტექნოლოგიების სპეციალისტი **ჯონ კელერი,** რომელის მიერ ჩამოყალიბებული მოდელი გულისხმობს მოტივაციის გაკვეთილის გეგმაში ჩაშენებას . იგი თვლის, რომ მოტივაცია ემყარება 4 ფაქტორს: ყურადღება, აქტუალობა, თავდაჯერებულობა, კმაყოფილების განცდა. ამათგან უმნიშვნელოვანესია ყურადღების მიპყრობა. ამისათვის მასწავლებელმა გაკვეთილის დაგეგმვისას თავის თავს უნდა დაუსვას კითხვები:

1. როგო გამოვიწვიო მოსწავლეთა ინტერესი და ყურადღება?
2. როგორ შევინარჩუნო კლასში მოტივაცია გაკვეთილის ყველა ფაზაზე?
3. რა აქტივობები, მეთოდები , რესურსები დასჭირდება მასწავლებელს მოტივაციის შენარჩუნებისა და სასწავლო მიზნების მიღწევისთვის .

(ნ. კაპანაძე , http://mastsavlebeli.ge/?p=9727,მ 2016წ.)

 ზოგიერთი მკვლევარი მიჩნევს, რომ მოტივაცია განპირობებულია ინდივიდის პირადი პასუხისმგებლობით. ისინი თვლიან, რომ თუ ადამიანში მოტივაციის გაზრდა გვსურს მათში პასუხისმგებლობისა და თვითრეგულაციის უნარები უნდა განვავითაროთ. (J.Cooper, Horn, Strahan & Miller, 2003)

 ამ მხრივ , ასევე მნიშვნელოვანია **თვითდეტერმინაციის თეორია** , რომლის მიხედვით თავდაპირველად ყველა ქცევა შინაგანი მოტივაციით არის განპირობებული, მოსწავლეები გაივლიან გარეგანი მოტივაციის საფეხურებს , როცა მატი თვითდეტერმინაცია იზრდება. პირველ საფეხურზე მოსწავლეები ორიენტირებულნი არიან ჯილდოს მიღებასა და დასჯის აცილებაზე ( R. Ryan & Deci, 2000) . მას შემდეგ , რაც მათი თვითრეგულაცია ვითარდება, მოსწავლეები ნელ-ნელა სწავლობენ, რომ თავად აგებენ პასუხს დასახული მიზნის მიღწევაზე.

 13

თვითდეტერმინაციის თეორიიდან გამომდინარე იმ მოსწავლეებში , რომლებმაც გამოარკვიეს საკუთარი მიზნები და შესაძლებლობები ორიენტირებულები არიან მათ რეალიზებაზე და შესაბამისად მათი მოტივაციის ხარისხიც მაღალია.

 **თავი II . პრაქტიკული კვლევის არსი**

 პრაქტიკული კვლევა ეფუძნება თანამშრომლობით ურთიერთობებს და კოლექტიურ მოდგომას საჭიროებს. პრობლემა, როგორიც არ უნდა იყოს იგი , კომპლექსურ კვლევას, მრავალმხრივ მიდგომასა და განზოგადებას მოითხოვს. შესაბამისად, როცა კვლევა გაცილებით პროდუქტიულია, როცა იგი მკვლევარებისა და არასპეციალისტების ერთობლივი ძალისხმევით ხორციელდება. თანამშრომლობითი მიდგომა კვლევაში ჩართულ პირებსა და მხარეებს ერთი მიზნის ირგვლივ აერთიანებს და წინააღმდეგობებისა და რისკების დაძლევის საშუალებას იძლევა.

 ,, მასწავლებლის პროფესიული სტანდარტის მოთხოვნაა მასწავლებლებში პრაქტიკული კვლევების კომპეტენციის უნარის ფლობა: მასწავლებელი კოლეგებთან ერთად გეგმავს სპეციალურ კვლევით სამუშაოებს , ახორციელებს მათ და იყენებს პრაქტიკულ საქმიანობაში.(მ. ინასარიძე, ს.ლობჟანიძე, მ.რატიანი, ი.სამსონია- ,,მასწავლებლის საქმიანობის დაწყების, პროფესიული განვითარებისა და კარიერული წინსვლის სქემის გზამკვლევი, 2016. გვ. 61)

 პედაგოგიური პრაქტიკის კვლევა მიეკუთვნება გამოყენებით კვლევათა რიცხვს. მას მასწავლებელი , სხვა კოლეგებთან ერთად ა დამოუკიდებლად ატარებს საკუთარი პროფესიონალიზმის დახვეწისა და მოსწავლეთა სასწავლო შედეგების გაუმჯობესების მიზნით. პრაქტიკული კვლევების დროს, პედაგოგთა შორის მყარდება მჭიდრო, კოლეგიალური, ურთიერთობები ,

რომელიც საერთო პრობლემის იდენტიფიცირებასა და გადაჭრის სავარაუდო გზების

 14

მოძიებაზეა ორიენტირებული. კვლევაში ჩართული მხარეები ერთ გუნდად

ერთიანდებიან და აზიარებენ მოსაზრებებს, იღებენ გააზრებულ, ურთიერთთან შეჯერებულ გადაწყვეტილებებს. ასევე , მნიშვნელოვანია ის ფაქტორიც, რომ კვლევაში ერთვებიან ის პირებიც , რომელთაც უშუალოდ შეეხება არსებული პრობლემა.

 წინამდებარე პრაქტიკული კვლევა განხორციელდა ბუნებრივ გარემოში- სკოლასა და საკლასო . იგი წარიმართა თვისობრივი მეთოდების გამოყენებით , რაც გულისხმობს პრობლემის აღწერას, ინტერვენციების განხორციელებასა და შესაბამისი შედეგების ანალიზს. ამ შემთხვევაში მნიშვნელოვანია მივიღოთ ჩვენი ინტერვენციებით და პოზიტიური გავლენა მოვახდინოთ გამოკვლეულ კონკრეტულ გარემოში საგანმანათლებლო შედეგებზე. კვლევის განხორციელების პროცესში მკვლევარი მასწავლებელი ახდენს პედაგოგიური საქმიანობის დროს წამოჭრილი პრობლემის/პრობლემების იდენტიფიცირებას , სახავს მათი გადაჭრის გზებს, ახდენს სახლი იდეების, ინოვაციების , სტრატეგიების პედაგოგიურ პრაქტიკაში დანერგვას.

 15

**თავი III. კვლევის გამოყენებული მეთოდები**

3.1კვლევის სამიზნე ჯგუფი

1. მე-9, მე-10 კლასების მოსწავლეები

2. სკოლის პედაგოგები

3. მშობლები

3.2 დაკვირვება

კვლევის საწყის ეტაპზე პრობლემის იდენტიფიცირებისა და არსში გარკვევისათვის შერჩეული იქნა **დაკვირვების მეთოდი,** რომლის საშუალებით განხორციელდა საკვლევი საკითხის ბუნებრივ პირობებში შესწავლა. გამოყენებული იქნა **უბრალო** დაკვირვების მეთოდი. წინასწარ შემუშავებული დაკვირვების ოქმის გამოყენებით დაკვირვება ხდებოდა მოსწავლეთა მოტივაციის დონის ცვალებადობასა და დინამიკაზე. წინასწარ იქნა განსაზღვრული დასაკვირვებელი საკითხები . დაკვირვების ობიექტი იყვნენ მე-9 და მე-10 კლასის მოსწავლეები. თავიდანვე მკაფიოდ და კონკრეტულად იქნა ჩამოყალიბებული დაკვირვების მიზანი და მოლოდინები. ცალკე შემუშავდა და დაკვირვების პროცესში გამოყენებული იქნა დაკვირვების ობიექტის შესაფასებელი კრიტერიუმები.

 ასევე, განისაზღვრა დაკვირვებისა ვადები და სიხშირე.

 სისტემატიურად ხდებოდა შედეგების დაფიქსირება და ანალიზი.

 **აღწერითი დაკვირვების დროს -** დაკვირვება საგანი იყო ზოგადად მოსწავლეთა ყურადღება, ჩართულობის ხარისხი და ხანგძლივობა, მოსწავლეთა ემოციები და ინტერესის გამომხატველი სხვა იმპულსები. დაკვირვება ხორციელდებოდა

 16

ზედაპირულად და მისი მთავარი მიზანი იყო გამოეკვეთა შემდგომ ეტაპზე რომელ

 უმთავრეს ასპექტებზე უნდა გაკეთდეს ფოკუსირება. დაკვირვებას პასუხი უნდა გაეცა ისეთ შეკითხვებზე , როგორიცაა:

* რამდენი მოსწავლეა ავლენს ინტერესს გაკვეთილის პირველ ეტაპზე?
* რამდენი მოსწავლე ინარჩუნებს მოტივაციას გაკვეთილის ბოლომდე?
* როგორ და რაში ვლინდება მოსწავლეთა მოტივაცია?
* რომელი აქტივობების მიმართ ავლენენ უფრო მეთ ინტერესს?
* როგორა დაინტერესების ხარისხი სხვადასხვა ტიპის რესურსების მიმართ?
* შეინიშნება თუ არა ყურადღების მოსწავლეთა დეფიციტი და კონკრეტულად რომელ სიტუაციაში?

3.3 ფოკუსირებული დაკვირვება

ფოკუსირებული დაკვირვებისას დაკვირვება ხორციელდებოდა ორი მიმართულებით :

1. რამდენად ცვლის საგნისადმი დაინტერესებას კლასგარეშე აქტივობები?

 2. რა ტიპის აქტივობებით, მეთოდებითა და რესურსებით მიიღწევა მოსწავლეებში საგნისადმი დაინტერესების მაღალი ხარისხი?

 17

3.4 ინტერვიუ

 ეს მეთოდი საშუალებას იძლევა ნათლად დაინახო კონკრეტული ადამინების დამოკიდებულება . ინტერვიუ განხორცილედა საბაზო საშუალო საფეხურის 10 მშობელსა და 10 მასწავლებელთან .

 წინასწარ შემუშავდა განსხვავებული კითხვები მასწავლებლებისა და მშობლებისათვის. რესპოდენტებს წინასწარ ემცნო ინტერვიუს მიზანი. განსაკუთრებით ვიმუშავე განწყობის შექმნასა და ნდობის მოპოვებაზე. რესპოდენტებს განემარტათ კვლევის მნიშვნელობა და სერიოზულობა. შესაბამისად , მათ გააცნობიერეს საკუთარი პასუხებზე პასუხისმგებლობა.

 ავთტენტური მასალის მიღების მიზნით , რესპოდენტებთან შეთანხმებით , ინტერვიუ წარიმართა აუდიო ჩანაწერებით.

 ინტერვიუს კითხვების მიხედვით შეგროვდა ინფორმაცია შემდეგ საკითხებზე:

* რამდენად ხშირად არიან ჩართული საგაკვეთილო პროცესში;
* რომელი საგნებისადმი აქვთ მეტი დაინტერესება და რატომ;
* როგორი უნდა იყოს გაკვეთილი , რომელიც მათ დააინტერესებს;
* რა შემთხვევაში იქნებოდა გაკვეთილი მათთვის უფრო საინტერესო;
* როგორი ტიპის აქტივობებში ერთვებიან უფრო მეტი ინტერესით;
* რა დროს უთმობენ მოსწავლეებში სახლში საგნებზე მუშაობას;

 18

3.5 ფოკუსჯგუფი

 ცნობილია, რომ ფოკუსჯგუფის დროს მონაწილეები გაცილებით გულახდილები არიან, ვიდრე ინტერვიუს მიცემისას. ისინი უფრო მეტად ავლენენ თავიანთ დამოკიდებულებებს, ღიად გამოხატავენ აზრებს , განწყობებსა და ემოციებს. ფოკუსჯგუფი ცალ-ცალკე ჩატარდა საბაზო საშუალო საფეხურის 20 მასწავლებლისა და 30 მშობლის მონაწილეობით. წინასწარ მომზადდა დისკუსიის გეგმა. ფოკუსჯგუფი მიმდინარეობდა 2 საათის განმავლობაში.

 პედაგოგებსა და მშობლებს ვთხოვე ესაუბრათ შემდეგი საკითხების ირგვლივ :

* გაკვეთილის განმავლობაში რა დროითაა ჩართული კლასის უმრავლესობა;
* რომელი საგნებისადმი აქვთ მეტი დაინტერესება და რატომ;
* როგორი ტიპის აქტივობებში ერთვებიან უფრო მეტი ინტერესით;
* რა დროს უთმობენ მოსწავლეებში სახლში საგნებზე მუშაობას;
* მოტივაციის ამაღლების რა ხერხებსა და სტრატეგიებს მიმართავენ მშობლები/ მასწავლებლები;
* ინტერესდებიან თუ არა მოსწავლეები კლასგარეშე აქტივობებით;...

ამ მეთოდმა საშუალება მომცა დავკვირვებოდი ფოკუსჯგუფის მონაწილეთა მოსაზრებებს, სხვადასხვა პოზიციიდან დამენახა პრობლემა, წამოიჭრა ახალი საკითხები და გამოვლინდა დაფარული პრობლემები.

 19

 კვლევის პროცესში ასევე გამოყენებული იყო რაოდენობრივი კვლევის მეთოდი-ანკეტირება. კითხვარი ანონიმური იყო და შედგებოდა ღია და დახურული შეკითხვებისაგან . ანკეტირებისას გავითვალისწინე , რომ კითხვები ყოფილიყო კონკრეტული, კარგად სტრუქტურირებული და ეთიკური. კითხვარი შეავსო საშუალო საბაზო-საშუალო საფეხურის 50 მოსწავლემ. ანკეტირების საფუძველზე უნდა გარკვეულიყო კონკრეტული მოტივატორები, რომელიც ხელს შეუწყობდა მოსწავლეთა უფრო მეტად დაინტერესებას ზოგადად სასწავლო პროცესისა და კონკრეტულად სამოქალაქო განათლების გაკვეთილებისადმი.

3.7 მეორადი მონაცემების ანალიზი

 მეორადი მონაცემების ანალიზისთვის დამუშავდა 2016-17 სასწავლო წელს საბაზო-საშუალო საფეხურის (მე-9, მე-10 კლასის ) მოსწავლეთა აკადემიური მონაცემების პირველი და მეორე სემესტრების მიხედვით და ასევე , მოსწავლეთა მიღწევები საგანში-სამოქალაქო განათლება. მეორად მონაცემების შედეგად უნდა გარკვეულიყო:

1. რომელ საგანში აქვთ მოსწავლეებს მეტწილად მაღალი აკადემიური მაჩვენებლები;
2. მოსწავლეთა რამდენ პროცენტს აქვს მაღალი აკადემიური შედეგები საგანში -სამოქალაქო განათლება და როგორია ეს მაჩვენებელი წინა წლებთან შედარებით.

 20

მეორადი მონაცემების ანალიზმა ცხადყო, რომ 2017-18 სასწავლო წლის I სემესტრში , საბაზო- საშუალო საფეხურის მოსწავლეები 9-10 ქულით არიან შეფასებული საგნებში:

ქართული ენა და ლიტერატურა -22%

ისტორია-23%

სამოქალაქო განათლება-27%

უცხო ენა -35%

 პროცენტული მაჩვენებლები დაბალია საბუნებისმეტყველო საგნებსა და მათემატიკაში:

ქიმია -16%

ფიზიკა - 12 %

ბიოლოგია- 19%

მათემატიკა- 8%

 21

 მეორე სემესტრის მაჩვენებლებში საგნების მიხედვით შეინიშნება მცირეოდენი გაუმჯობესება 1-დან 4 % -მდე .

 საგანში- სამოქალაქო განათლება 2014-15 სასწავლო წელს 9-10 ქულით შეფასებული იყო მე-9, მე-10 კლასების მოსწავლეთა საერთო რაოდენობის 32%

2015-16 სასწავლო წელს- 29%, 2016-17 სასწავლო წელს -26%.

 22

სტატისტიკის მიხედვით შეგვიძლია ვივარაუდოთ , რომ წინა წლებთან შედარებით მონაცემთა გაუარესების მიზეზე შესაძლოა იყოს:

1. მასწავლებელთა მხრიდან საგნისადმი მაღალი მოთხოვნები;

 2. მოსწავლეთა ინტერესის შესუსტება.

ფაქტობრივად მეორადი მონაცემების ანალიზმა ასევე გაამართლა კვლევის მთავარი მიზნები: მოტივაციის შესუსტების მიზეზების დადგენა და მისის ხარისხის გასაუმჯობესებელი ღონისძიებების გატარების აუცილებლობა.

მეორედი მონაცემების ანალიზი ასევე იქნა გათვალისწინებული და შეჯერებული კვლევის დანარჩენ მეთოდებთან.

 23

თავი IV. კვლევის შედეგები

4.1 დაკვირვების ანალიზი

კვლევის საწყის ეტაპზე პრობლემის იდენტიფიცირებისა და არსში გარკვევისათვის გამოყენებული იქნა **უბრალო** დაკვირვებისა და **აღწერითი დაკვირვების** მეთოდი.

 დაკვირვება საგანი იყო ზოგადად მოსწავლეთა ყურადღება, ჩართულობის ხარისხი და ხანგძლივობა, მოსწავლეთა ემოციები და ინტერესის გამომხატველი სხვა იმპულსები. დაკვირვება ხორციელდებოდა ზედაპირულად და მისი მთავარი მიზანი იყო გამოეკვეთა შემდგომ ეტაპზე რომელ უმთავრეს ასპექტებზე უნდა გაკეთდეს ფოკუსირება. დაკვირვების შედეგად გაირკვა , რომ საგნის სწავლების დასაწყისში მოსწავლეთა 100% ავლენს ინტერესს გაკვეთილის მიმართ . სწავლების დაწყებიდან მეორე -მესამე თვეებში გაკვეთილის დასაწყისიდან ბოლომდე ჩართულია მოსწავლეთა 96%, რაც ვლინდება გაკვეთილზე მოსწავლეთა მზაობაში, პასუხების სურვილში, სხვადასხვა აქტივობებში მათი ჩართულობის მაღალ ხარისხში. მოსწავლეთა აბსოლუტური უმრავლესობა , 97-98 % აქტიურადაა ჩართული ისეთი თანამშრომლობითი მეთოდებით სწავლებისას , როგორიცაა: ,,დისნეის სამი სკამი“ , ,,დისკუსია“, ჯიგსოუ, ,, კუთხეები“, პროექტი, როლური თამაში და სხვა.

გაკვეთილის ბოლომდე სწავლების პირველი 4-5 თვის განმავლობაში მოტივაციას ინარჩუნებს მოსწავლეთა 83%. მოსწავლეთა მოტივაცია მნიშვნელოვნად იზრდება , ასევე, სასწავლო რესურსების გამოყენებისას, მაგალითად ვიდეო რესურსის (სასწავლო ფილმების) გამოყენებამ მოსწავლეთა 100% ჩართო საგაკვეთილო პროცესში.

 24

* 1. ფოკუსირებული დაკვირვების ანალიზი

 აღწერითი დაკვირვების შემდეგ ფოკუსირებული დაკვირვება ხორციელდებოდა ორი მიმართულებით :

1. რამდენად ცვლის საგნისადმი დაინტერესებას კლასგარეშე აქტივობები?

 2. რა ტიპის აქტივობებით, მეთოდებითა და რესურსებით მიიღწევა მოსწავლეებში საგნისადმი დაინტერესების მაღალი ხარისხი?

 დაკვირვებამ ცხადყო, რომ მოსწავლეთა ჩართვამ სოციალურ პროექტებსა და საქველმოქმედო ღონისძიებებში უმნიშვნელოდ , დაახლოების 10-15 % ით გაზარდა მოსწავლეთა მოტივაცია საგაკვეთილო პროცესისადმი. უშუალოდ კლასგარეშე აქტივობებში მოსწავლეთა აბსოლუტური უმრავლესობა დიდი ინტერესითა და ხალისით ერთვება, ავლენს საზოგადოებრივ ინტერესსა და სამოქალაქო ცნობიერებას, ემპათიისა და გუნდური მუშაობის უნარებს, მაგრამ ამ ტიპის აქტივობებში მოსწავლეთა მონაწილეობას საკლასო სივრცეში მოტივაციის ამაღლებაზე მნიშვნელოვნად არ უმოქმედია.

 რაც შეეხება მეთოდების, აქტივობებისა და რესურსების მრავალფეროვნებას, შედეგი განსხვავებულია:

კლასში მოსწავლეთა საერთო რაოდენობის 85-90 % ინტერესს იჩენს სახალისო სასწავლო მეთოდებისა და აქტივობების მიმართ, ხოლო საინტერესო და მიზნობრივი რესურსების გამოყენების შემთხვევაში კლასი 100% ინტერესდება და აქტიური და მოტივირებული ხდება. განსაკუთრებით ინტერესდებიან ინტერნეტ რესურსებით, სასწავლო ფილმებითა და თანატოლთა მიერ შექმნილი რესურსებით.

 25

 4.3 ინტერვიუსა და ფოკუსჯგუფის შედეგების ანალიზი

 ინტერვიუ განხორციელდა საბაზო საშუალო საფეხურის 10 მშობელსა და 10 მასწავლებელთან .

მშობლების პასუხებიდან ირკვეოდა, რომ :

* ბაშვები უფრო მეტი პასუხისმგებლობით ემზადებიან იმ საგნებში, რომელთა პედაგოგებსაც მაღალი საშემსრულებლო დისციპლინა და მოსწავლეთა მიმართ მაღალი მოლოდინები აქვთ ;
* ასევე მოტივირებული არიან ისეთ გაკვეთილებზე , სადაც ხშირად მონაწილეობენ სხვადასხვა აქტივობებში;
* მოსწავლეებს მოსწონთ ის გაკვეთილები, სადაც მაქსიმალურ ცოდნასა და უნარებს საკლასო სივრცეში იღებენ და ნაკლები სამუშაო მოაქვთ სახლში;
* სახლში მოსწავლეები საშუალოდ 1-დან 2,5 საათამდე მუშაობენ ;
* მოსწავლეები ნაკლებად იღებენ მასწავლებლებისაგან განმავითარებელ კომენტარებს

პედაგოგები აღნიშნავენ, რომ:

* საბაზო საფეხურზე თავს იჩენს მოსწავლეთა არამხოლოდ მოტივაციის, არამედ მათი მართვის პრობლემები;
* გარდატეხის ასაკი გავლენას ახდენს მოსწავლეთა ფიზიკურ მდგომარეობაზე , რაც მათ მოტივაციაზეც აისახება;
* მოსწავლეთა ჩართულობა დაბლია;
* განმავითერებელ კომენტარებს გასცემენ, მაგრამ არა სისტემატიურად და მეტწილად უსისტემოდ.

 26

თითქმის ანალოგიური აქცენტები დაისვა ფოკუსჯგუფზეც, რომლიც ცალ-ცალკე ჩაუტარდა საბაზო-საშუალო საფეხურის მოსწავლეთა 30 მშობელსა და 20 მასწავლებელს.

* 1. ანკეტირების ანალიზი

ანკეტირების საშუალებით გამოიკითხა საბაზო-საშუალო საფეხურის 50 მოსწავლე.

გამოკითხულთა 43% მიაჩნია, რომ სწავლის პროცესი ზოგადად მოსაწყენია, მხოლოდ 18 % აქვს სწავლის შინაგანი მოტივაცია, ხოლო 39% სწავლობს გარეგანი მოტივატორების (დასჯა, წახალისება) გავლენით.

გამოკითხულთა 34 % თვლის, რომ სხვადასხვა აქტივობებით გაკვეთილი უფრო სახალისო გახდება, მოტივაციის გამოწვევაში რესურსებს დიდ მნიშვნელობას ანიჭებს -46%, განმავითარებელი კომენტარების დადებით როლს აღიარებს გამოკითხულთა მხოლოდ 20 %.

 27

მოსწავლეთა 30 % -ს მიაჩნია, რომ ფიზიკური სასწავლო გარემო განაპირობებს მოტივაციის ზრდას, 54,5 % თვლის , რომ მოსწავლის მოტივაციის გამოწვევა მასწავლებელზეა დამოკიდებული, ხოლო 15, 5% აღიარებს , რომ მოტივაცია მიზნის დასახვით არის განპირობებული.

 28

 **თავი V კვლევის მიგნებები და შესაბამისი ინტერვენციები**

5.1 გამოკვეთილი პრობლემები

კვლევის შედეგად გამოიკვეთა შემდეგი პრობლემები და საჭიროებები :

1. სწავლისადმი შინაგანი მოტივაციის დაბალი ხარისხი საბაზო -საშუალო საფეხურის მოსწავლეთა შორის;
2. მოსწავლეთა კლასგარეშე აქტივობებში , პროექტებსა და ღონისძიებებში ჩართვა
3. განმავითარებელი შეფასების რუბრიკების შემუშავება სამოქალაქო განათლებაში;

შესაბამისად დაიგეგმა და განხორციელდა შემდეგი სახის ინტერვენციები:

 29

 5.2. ინტერვენცია სწავლისადმი შინაგანი მოტივაციის ამაღლებისათვის

კვლევის პირველსავე ეტაპზე, დაკვირვებისა და წარმოებული ინტერვიუების საფუძველზე თავიდანვე გამოიკვეთა საბაზო-საშუალო საფეხური მოსწავლეთათვის დამახასიათებელი შინაგანი მოტივაციის დაბალი ხარისხის პრობლემა.

 ზოგადად , ეს პრობლემა შესაძლებელია გამოწვეული იყოს გარდატეხის ასაკისათვის დამახასიათებელი თავისებურებებითა და სირთულეებით. ამ პერიოდში მიმდინარეობს მოზარდის სქესობრივი მომწიფების პერიოდი, რასაც ფსიქო-ემოციური დაძაბულობა, იმპულსურობა და არცთუ იშვიათად დეპრესიული განწყობებიც ერთვის . ამავე პერიოდში მოზარდი იწყებს საკუთარი თავის შეცნობას, ახალი ღირებულებების , ახალი ქცევების ჩამოყალიბებას. ეს ურთულეს პერიოდში მოსწავლისთვის დამახასიათებელია კონფლიქტები როგორც გარშემო მყოფებთან ასევე საკუთარ თავთან (ნინო ლაბარტყავა, <http://mastsavlebeli.ge/?p=10192>. 2016წ. )

 ყოველივე ზემოდ თქმულიდან გამომდინარე მოსწავლეებში შეინიშნება სწავლისადმი ინტერესია და მოტივაციის შესუსტება.

 მოსწავლეთა შინაგანი მოტივაციის ამაღლების მიზნით დაიგეგმა ვიდეორგოლებისა და ფილმების ჩვენება მათი შემდგომი განხილვით. ინტერნეტში მოძიებული და მოსწავლეებისთვის შეთავაზებული იქნა მოკლე მეტრაჟიანი ვიდეორგოლები და ასევე, მხატვრული ფილმები მოტივაციაზე. ვიდეო რესურსების ნახვა ხორციელდებოდა როგროც გაკვეთილზე , ასევე არასაგაკვეთილო დროს. კერძოდ, 2017 წლის ნოემბერ-დეკემბრის თვეში , მოსწავლეებთან და მშობლებთან შეთანხმებით , ინფორმატიკის კაბინეტში შაბათობით იკრიბებოდნენ მე-9 , მე-10 კლასების მოსწავლეები და ფილმების ერთობლივად ნახვის შემდეგ , დისკუსიის რეჟიმში მსჯელობდნენ ფილმში წამოჭრილ პრობლემებზე, მორალზე, გამოთქვამდნენ

 30

მოსაზრებებს, მსჯელობდნენ ნანახის ირგვლივ, აკრიტიკებდნენ, აფასებდნენ, გამოქონდათ დასკვნები.

 **ინტერვენციის შედეგების შეფასება** ხორციელდებოდა დისკუსიის მსვლელობის დროს მოსწავლეთა მიერ გამოთქმული დასკვნების ჩანაწერების საშუალებით. ფილმების ნახვის პროცესში , თანდათან მოსწავლეების პოზიციებში იკვეთებოდა ცხოვრებისადმი ოპტიმისტური დამოკიდებულებების , აქტიურობისა და შეუპოვრობის პოზიციები. მათ გააცნობიერეს მოქმედებისა და მიზნისათვის შინაარსიანი ბრძოლის აუცილებლობა.

 მოტივაციის ამაღლების მიზნით სასწავლო პროცესში აქტიურად ვიყენებდით **მრავალფეროვან** **მეთოდებსა და რესურსებს** რაც სახალისო და საინტერესოს ხდიდა გაკვეთილს და ზრდიდა მოსწავლეთა მოტივაციასაც . კერძოდ, ,,დისნეის სამი სკამი“ , ,დისკუსია, ,,ჯიგსოუ”, ,, კუთხეები“, პროექტი, ,,როლური თამაში“, ,,გასეირნება გალერეაში“, ,, შებრუნებული საკლასი ოთახი“ და სხვა. ამავე მიზნით განვახორციელე ინოვაციური მეთოდის -,,კარიკატურებით სწავლება“- დანერგვა. ასევე, აატიურად ხდებოდა სასწავლო რესურსების, მათ შორის სასწავლო ფილმების ( სწავლება დოკუმენტური ფილმებით, გავიგოთ მეტი ადამინის უფლებებზე და სხვა. ) გამოყენება საწავლო პროცესში. სხვადასხვა მეთოდებითა და მრავალფეროვანი სწავლება ზრდიდა მოსწავლეთა დაინტერესება და კეთილგანწყობას საგაკვეთილო პროცესისადმი, უზრუნველყოფდა მოსწავლეთა მაქსიმალურად ჩართვას გაკვეთილში.

**ინტერვენციის შედეგები ფასდებოდა** დაკვირვების დროს განხორციელებული ჩანაწერებისა და მოსწავლეთა მიდინარე შეფასებების საფუძველზე. ამ ინტერვენციის გამოყენებამ ცხადყო, რომ მოსწავლეთა მოტივაცია და ჩართულობა მნიშვნელოვნად

 31

იზრდება მრავალფეროვანი აქტივობების გამოყენებისას , უმჯობესდება მათი სასწავლო შედეგებიც , რაზედაც მეტყველებს მოსწავლეთა მიმდინარე შეფასებების გაუმჯობესების დინამიკაც . კერძოდ, მე-9 , მე-10 კლასის მოსწავლეთა საერთო რაოდენობის 35 % ი შემთხვევაში შეფასებები გაუმჯობესდა 1-3 ქულით.

 5.3 ინტერვენცია მოსწავლეთა კლასგარეშე აქტივობებში , პროექტებსა და ღონისძიებებში ჩართვისთვის

 სასწავლო წლის განმავლობაში განხორცილდა მოსწავლეთა ჩართვა კლასგარეშე აქტივობებსა და პროექტებში. კერძოდ, საბაზო -საშუალო საფეხურის მოსწავლეები მონაწილეობდნენ გამწვანების აქციაში- კერძოდ მიმდინარე სასწავლო წლის აპრილში, აღდგომის დღესასწაულთან დაკავშირებით მე-9 კლასის მოსწავლეებმა, აჭარის პოლიციის დეპარტამენტის ბათუმის საქალაქო სამმართველოს პოლიციის თანამშრომლებთან ერთად განახორციელეს ვიზიტი სოციალურად დაუცველ ოჯახებში . მოსწავლეები ოჯახებს დაეხმარნენ ფინანსურად, აევე, წიგნებით, სათამაშოებით, ტანსაცმლითა და პროდუქტებით. ასევე, მაისის თვეში , ისევ აჭარის პოლიციის დეპარტამენტის ბათუმის საქალაქო სამმართველოს პოლიციის თანამშრომლებთან ერთად გაამწვანეს 6 მასისი პარკი.

 მოსწავლეები მონაწილეობდნენ კიდევ ერთ პროექტში, რომელის ფარგლებში პერმანენტულად ხორციელდება საქველმოქმედო ვიზიტები სათნოების სავანეში.

 **ინტერვენციის შედეგები ფასდებოდა** სპეციალურად შემუშავებული კითხვარისსაშუალებით მოსწავლეთა ისეთ სამოქალაქო და სოციალურ უნარებზე დაკვირვებით, როგორიცაა გუნდური მუშაობის, თანამშრომლობის, თანაგანცდის, მოქალაქეობრივი ვალის გააზრების უნარები.

 32

* 1. ინტერვენცია განმავითარებელი შეფასების რუბრიკების შემუშავებისთვის სამოქალაქო განათლებაში

 სამოქალაქო განათლების პედაგოგებთან კონსულტაციებმა გამოავლინა , რომ კათედრა არ ფლობდა შეთანხმებულ განმავითარებელ რუბრიკებს. მოსწავლეთა მოტივაციის ამაღლება კი უპირობოდ განპირობებულია ეფექტური და კონსტრუქციული უკუკავშირისა და დროულ განმავითარებელ კომენტარებზე. კათედრის ერთერთ სხდომაზე განვიხილეთ და მოსწავლეთა ინტერესების გათვალისწინებით და მათი თანამონაწილეობით შედგენილი განმავითარებელი შეფასები რუბრიკები , რომელთა აქტიური გამოყენებაც დავიწყეთ მეორე სემესტრიდან. მოსწავლეებს შემაჯამებელ და საშინაო დავალებებში განმსაზღვრელ შეფასებებთან ერთად აუცილებლად ვაძლევდით განმავითარებელ უკუკავშირს. ასევე, განმავითარებელი შეფასების რუბრიკებს ვიყენებდით მოსწავლეთა სხვადასხვა აქტივობებში მონაწილეობის შესაფასებლად. მოსწავლეთა მოტივაციაზე აისახება განმსაზღვრელი შეფასებაც, ამიტომ კათედრაზე კიდევ ერთხელ შევაჯერეთ სხვადასხვა აქტივობებისა და მეთოდების შეფასების რუბრიკები.

 **ინტერვენციის შედეგები ფასდებოდა** სასწავლო შედეგების გაუმჯობესების დინამიკაზე დაკვირვებით.

 **33**

 **დასკვანა/რეფლექსია**

 განხორციელებული პრაქტიკის კვლევის მიზანი იყო გამოავლინოს მოსწავლეთა მოტივაციის ხარისხის შესუსტების მიზეზები სამოქალაქო განათლებაში და გამოძებნოს მისი გაუმჯობესების ყველა შესაძლო სტრატეგია, აქტივობა თუ რესურსი. არსებული პრობლემის მიზეზების კვლევისას გამოვლინდა საბაზო- საშუალო საფეხურის მოსწავლეთა მოტივაციის შესუსტების რამდენიმე ძირითადი ფაქტორი:

* დაგვიანებული და არაეფექტური უკუკავშირი;
* შეფასების არაობიექტურობა;
* ერთფეროვანი საგაკვეთილო პროცესი;
* გარდატეხის ასაკის სინდრომი;

 აღნიშნული საკითხის შესწავლამ ცხადყო, რომ სამოქალაქო განათლებაში მოსწავლეთა სასწავლო შედეგების გაუმჯობესებისთვის აუცილებელია მოსწავლეთა მოტივაციის ამაღლების მიმართულებით დაიგეგმოს და განხორციელდეს პერმანენტული ღონისძიებები. დაგეგმილი ინტერვენციების საშუალებით მიღწეულ იქნა გარკვეული შედეგები.

 კვლევა ემსახურებოდა საგანში-სამოქალაქო განათლება მოსწავლეთა მოტივაციის ხარისხის გაუმჯობესებას, მაგრამ ვინაიდან საგანი ისწავლება საბაზო- საშუალო საფეხურზე, ვფიქრობ კვლევის შედეგები საგულისხმო და გასათვალისწინებელი იქნება სხვა საგნების პედაგოგებისათვისაც.

 ვფიქრობ , საჭიროა კვლევის შედეგები გაზიარებული და გათვალისწინებული უნდა იყოს სკოლის პედაგოგების მიერ. კერძოდ, შედეგების საფუძველზე განისაზღვრა რამდენიმე რეკომენდაცია:

 34

1. საგნობრივმა კათერდებმა უნდა შეიმუშაონ და სასწავლო პროცესში მოსავლის შეფასებისას, განმსაზღვრელი შეფასების რუბრიკებთან ერთად უნდა გამოიყენონ განმავითარებელი შეფასების რუბრიკები. პერმანენტულად უნდა მიაწოდონ მოსწავლეებს კონსტრუქციული, პროგრესსა და შედეგზე ორიენტირებული კომენტარები.
2. განსაკუთრებით გარდატეხის ასაკის მოსწავლეებთან მუშაობისას გაითვალისწინოს ამ ასაკისათვის დამახასიათებელი თავისებურებები. აიმაღლონ კომპეტენციები ამ მიმართულებით.
3. იმუშაონ მოტივაციის ამაღლების სტრატეგიებით, საგაკვეთილო პროცესში გამოიყენონ მრავალფეროვანი აქტივობები, მეთოდები და რესურსები.

 აღნიშნული კვლევის შედეგების გამოყენება შეუძლიათ არამხოლოდ სამოქალაქო განათლების პედაგოგებს , არამედ იმ საგნების პედაგოგებსაც , რომელთა ამბიციაა მოსწავლეთა მაქსიმალური დაინტერესება და ჩართვა საგაკვეთილო პროცესში მათი სასწავლო შედეგების გაუმჯობესების მიზნით

 35

 **გამოყენებული ლიტერატურა**

1. მ. ინასარიძე , ს. ლობჟანიძე , მ. რატიანი , ი.სამსონია - ,,მასწავლებლის საქმიანობის

დაწყების, პროფესიული განვითარებისა და კარიერული წინსვლის სქემის

გზამკვლევი“ ნაწ. II მასწავლებელთა პროფესიული განვითარების ეროვნული

ცენტრი, 2016; <http://tpdc.gov.ge/uploads/pdf_documents/gzamkvlevi%20meore%20nawili.pdf>

2. ს. ლობჟანიძე - ,,როგორ წარვმართოთ პედაგოგიური კვლევები ‘’ ინტერნეტჟურნალი

,,მასწავლებელი“ 2012 წ. 3 მაისი, <http://mastsavlebeli.ge/?p=281>

3. მ. გიორგაძე -,,როგორ ვომუშაოთ პედაგოგიურ კვლევებზე?“ /ციფრული

რესურსი/ <http://www.slideshare.net/mylenss/ss-15892201>

4. თ. ზურაბიშვილი- ,,თვისებრივი მეთოდები სოციალურ კვლევაში“ სოციალურ

სოციალურ მეცნიერებათა ცენტრი 2006 წ. <http://old.ucss.ge/geo/publication/publications_detail.php?ID=173>

5.ლ. წულაძე- ,,რაოდენობრივი კვლევის მეთოდები სოციალურ მეცნიერებებში“ თბ.

2008წ.

 <http://css.ge/files/Books/Books/raodenobrivi_kvlevis_meTodebis_saxelomzgv.pd>

6. http://mastsavlebeli.ge/?p=10192

7. http://mastsavlebeli.ge/?p=1572

8. <http://mastsavlebeli.ge/?p=1528>, 2015 წ.

9. ნ. კაპანაძე , http://mastsavlebeli.ge/?p=9727,მ 2016წ.)

 36